SÆSONGEN 1910-1911 373 



Dette forhold hadde i ikke ringe grad øket mandskapsutgif- 

 tene, som nu i sammenligning med arbeidsutgiftene ved andet 

 arbeide maatte siges at være blit høie. 



Selskapene var ogsaa vedblivende heldige med sit materiel. 

 Vistnok forliste en sjelden gang en fangstbaat, likesom mindre 

 havarier naturligvis forekom, — men der forekom ingen mer 

 omfattende ulykke. 



Sundhetstilstanden blandt mandskapene maatte siges at være 

 endog særlig god, da klimaet jo paa disse breddegrader i det hele 

 er meget sundt og vel skikket til utfoldelse av kraftanstrengelser. 

 Til den gode sundhetstilstand blandt ekspeditionenes deltagere 

 bidrog ogsaa utvilsomt i høi grad den udmerkede utrustning og 

 like og forholdsvis vekslende proviant, som nu var blit almin- 

 delig. Der spartes intet for at ekspeditionens deltagere kunde 

 ha det saa godt og komfortabelt, som forholdene forøvrig tillot. 

 Flere av ekspeditionene hadde f. eks. læge med, likesom der paa 

 forskjellig vis blev sørget for avveksling og underholdning, naar 

 arbeidets travlhet blev avløst av en fristund. 



Der blev i sæsongen 1910 — 1911 ved Syd-Georgia fanget 

 ialt det uhyre antal av 6 529 hval. Herav var 6 197 knølhval, 

 168 finhval, 85 blaahval og 79 rethval. 



Den officielle engelske statistik skiller mellem sommerhalv- 

 aaret oktober til mars og vinterhalvaaret april til september. 

 Av den samlede fangst falder dette aar 5 521 hval paa sommer- 

 halvaaret og 1 008 paa vinterhalvaaret. Al blaahval er tat i som- 

 merhalvaaret. 



Man merke sig hvor aldeles overveiende knølhvalbestanden 

 maa bære den hele fangstvirksomhet. Procentvis er forholdet: 

 95 pct. knølhval, 21/2 pct. finhval, I14 Pct. blaahval og li/i pct. 

 rethval. 



De norske selskaper hadde følgende fangst: 



«Sandefjords hvalfangerselskap» hadde 969 knølhval og 13 

 rethval, ialt 982 hval, hvorav der blev fremstillet 23 500 fat olje. 



«Tønsberg hvalfangeri» hadde 953 hval, hvorav 15 rethval. 

 Herav blev utkokt ialt 25 174 fat olje. 



«Ocean» hadde 751 hval, derav 13 rethval. Herav blev frem- 

 stillet 27 214 fat olje. 



Bryde & Dahls selskap hadde en produktion av 19 000 fat 

 olje med sit flytende kokeri. Desuten nyttiggjorde selskapets 

 kjøtkokeri «Aviemore» 2 300 fat olje av avflænsede skrotter. 



